ไอทีซ็อป
หลากดีไซน์
21 ส.ค. 2554

หลากดีไซน์ 
บริษัท เดลล์ คอร์ปอเรชั่น (ประเทศไทย) แนะนำโน้ตบุ๊กรุ่น Inspiron N5110 โน๊ตบุ๊กที่มาพร้อมกับฝาเครื่องหลากดีไซน์ และหน่วยประมวลผล Intel Core i5 Processor เจเนอเรชัน 2 ที่มาพร้อมตัวประมวลผลกราฟฟิกในตัว เพิ่มความเร็วยิ่งขึ้นด้วย Intel Turbo Boost Technology 2.0 เทคโนโลยีสุดล้ำ ช่วยให้ทำงานได้อย่างไม่มีสะดุด และจอระดับ HD สบายหู กับระบบเสียง SRS Premium พร้อมรับส่งข้อมูลแบบ High Speed Bluetooth 3.0+HS และ USB 3.0 รับประกันซ่อมตรงถึงที่ในอีก 1 วันทำการ ตลอด 1 ปีเต็ม ในราคาเริ่มต้น 2.2 หมื่นบาท มีจำหน่ายแล้วที่เดลล์ คอนเซปต์ สโตร์ และร้านตัวแทนจำหน่ายคอมพิวเตอร์ชั้นนำทั่วประเทศ
 




เพิ่มประสิทธิภาพ 
ริเวอร์เบด เทคโนโลยี ประกาศขยายศักยภาพการทำงานในผลิตภัณฑ์เพิ่มประสิทธิภาพระบบคลาวด์สตอเรจตระกูล Whitewater รองรับการทำงานร่วมกับโซลูชันระบบจัดการคลาวด์สตอเรจและสำรองข้อมูลระดับองค์กรชื่อดัง ผลิตภัณฑ์จากริเวอร์เบดจะช่วยให้ลูกค้าองค์กรสามารถเพิ่มความเร็ว และย้ายการสำรองข้อมูลในองค์กรไปสู่สภาพแวดล้อมแบบคลาวด์สาธารณะ และยังช่วยลดต้นทุนได้โดยที่ไม่จำเป็นต้องเปลี่ยนแปลงระบบสำรองข้อมูลเดิมที่มีอยู่